**Făr' de oglinzi dizolvat**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*mâine ticăie fără de ușă\*

- Dedcată Criticului Blind -

uitasem mersul pe stele

mi-ai spus în timp ce-mi legai degetele de iarbă

de galopuri citadine

nu așteptai să încălzesc depărtarea să termin de împins

pereții inimii până dispar

sită sub gloanțele vieții mă dor

de lumină și tot ce iubesc mă destramă încercând să-mi ia

măsura exactă

fântână de focuri sap la intrarea în clipă

veghea de noapte e necesară și-n bisturiul pupilei se feliază

genunea

materia făr' de ecouri își reciclează-n adâncuri esențele

revoltele încolțesc semințele zborului

palma ta fertilizează

noi galaxii din amnezia unei clipe împachetate

în ramă de nostalgie extragi o fotogramă în sepia veacului când

sprâncenele tale

se-ncruntau ades a târziu

îndesându-mi în șolduri crepuscul de sare din cuptoarele toamnei

literele mucegăiseră zadarnic pe ziduri runele zborului

oamenii treceau ca niște fantome

printre artere

biciuite de sângele pătimaș obturau uneori perfuzorul de soare

numele meu traversează și-acum

punți de hârtie

tu râzi și scobești în vertebre coduri pe fulgere tragi ușor

cu blândețe albă pe ida din râuri

mușchiul pădurilor dă aderență de verde

din lavă înfășoară pingala arhitectură de novă pentru tine totuna

să mă ajung sub ghilotină de forme

nedespărțită

rup genunchi de respir și nacetă de carne prin înțelesuri

în fața oglinzii

cuvântul devenea din ce în ce mai casabil

rănea palmele

bufnița săpa opacă falii în umbre

marea cădea ca o transă fluidă printre întrebarea de-a fi

și răspunsuri multiple

cei fără de glezne pliau priviri fără vedere

și le puneau sub grindă

tapetat în stările mele mă dai afară din fiecare chip

pentru atingerea perfectă

în serile metaforei prea calde

ți se părea că alunecam prea ușor pe gâtul clepsidrei în timp ce tu exersai

cum să comprimi toate furtunile de nisip

să le-ascunzi sub elitră

zâmbind celui ce ocultat te ocupă poți spune

a fost doar o libelulă așezată

pe-o filă de veșnicie

cartea s-a închis

ecoul sparge ultima oglindă